**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2021. június 22-ei ülésének nyilvános jegyzőkönyvéből***

**27/2021. (VI.22.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szombathelyi Járási Ügyészség Szent Flórián körúti gépjármű kihajtója előtt kihelyezett „Várakozni tilos” jelzőtábla kerüljön áthelyezésre, a Gyöngyös patak híd előtt meglévő közvilágítási oszlopra.
2. A Bizottság egyetért azzal, hogy a Mikes K. utca 5-15. sz. ingatlanok közötti szakaszon kerüljön bevezetésre 30 km-es sebességkorlátozás.
3. A Bizottság egyetért azzal, hogy a Torockó u. 18. sz. ingatlan előtt várakozási korlátozás kerüljön bevezetésre távolság megjelölésével, ezzel egyidejűleg pedig a szemközti oldalon megállási korlátozás kerüljön bevezetésre.
4. A Bizottság egyetért azzal, hogy a Károlyi A. utcában kerüljön bevezetésre 30 km-es sebességkorlátozás.
5. A Bizottság egyetért azzal, hogy a Verseny utca – Stromfeld A. utca csomópontjánál a Verseny utcában az „Elsőbbségadás kötelező” jelzőtáblák kerüljenek lecserélésre „Állj! Elsőbbségadás kötelező” jelzőtáblákra, illetve kerüljenek felfestésre a megállási kötelezettségre vonatkozó keresztirányú, egymást követő folytonos vonalak, harántcsíkok.
6. A Bizottság egyetért azzal, hogy a Jáki úti temetőnél a Ferenczy I. utca – Alsóhegyi út csomópontjánál korábban kihelyezett 30 km-es sebességkorlátozás jelzőtábla kerüljön áthelyezésre a Temető Ferenczy I. utcai kapubejárójához.
7. A Bizottság egyetért azzal, hogy a Kodolányi János utca 10 – 12. számok közötti szakaszán (a Szalónak utcáig) a kétirányú forgalmi rend legyen visszaállítva.
8. A Bizottság egyetért azzal, hogy a Vásárcsarnok É-i oldalán a Szent Márton utca 6 – 10. számok mögötti útszakasz a Hunyadi út felé legyen egyirányúsítva.
9. A Bizottság egyetért azzal, hogy a Fogyatékkal Élőket és Hajléktalanokat Ellátó Nonprofit Kft. (FÉHE) Szombathely, Vörösmarty Mihály u. 36. szám alatti telephelyének  kapubejárójában a déli oldalon kerüljön „Várakozni tilos” (KRESZ 61. ábra) közúti jelzőtábla, illetve a rakodó területet jelölő kiegészítő tábla (KRESZ 61/c. ábra) „10 m 7h - 16h” jelzésképpel kihelyezésre.
10. A Bizottság egyet ért azzal, hogy a Batsányi János utca Vadvirág utca és az Áprily Lajos utca közötti szakaszára érvényes, a közúti közlekedés szabályairól szóló 1/1975. (II.5.) KPM-BM együttes rendelet (KRESZ) 14. § (1) bekezdés d) pont szerinti „Sebességkorlátozás” „30” jelzésképpel és a 16. § (1) bekezdés q) pont szerinti „Gyermekek” közúti jelzőtáblák kerüljenek kihelyezésre.
11. A Bizottság egyetért azzal, hogy az Esterházy Antal utca – Horváth Boldizsár körút kereszteződésben a meglévő „Elsőbbségadás kötelező” közúti jelzőtábla helyett a közúti közlekedés szabályairól szóló 1/1975. (II.5.) KPM-BM együttes rendelet (KRESZ) 12. § (1) bekezdés b) pont szerinti „ÁLLJ! Elsőbbségadás kötelező” közúti jelzőtábla kerüljön kihelyezésre.
12. A Bizottság egyetért azzal, hogy a Vörösmarty Mihály utca – Kisfaludy Sándor utca csomópontjánál a gyalogosok védelme érdekében a Vörösmarty Mihály utcai parkolósávban a kijelölt gyalogos átkelőhely előtt 5,0 méter hosszban kerüljön felfestésre forgalom elől elzárt terület.
13. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője/

**Határidő:** 1-7. pont esetén: 2021. augusztus 31.

 8. pont esetén: a parkoló forgalomba helyezése

 9-12. pont esetén: 2021. augusztus 31.

 13. pont esetén: azonnal

A kivonat hiteléül:

Szombathely, 2021. június 23.

/: Iváncsics Lívia :/

jegyzőkönyvvezető